### 25.    Forslag til værdighedspolitik

**Åbent**

Sagsnr.: 326-2015-56852       J.nr.: 29.00.00            Dokumentnr.:
326-2016-176415

**Sagstype**

Beslutning

**Resume og sagens baggrund**

Regeringen har afsat en værdighedsmilliard på ældreområdet,
som fordeles ud til alle kommuner, såfremt de udarbejder en værdighedspolitik.
På baggrund heraf fremlægges forslag til kommunens værdighedspolitik. På anden
sag på Ældre- og Sundhedsudvalgets dagsorden fremlægges forslag til disponering
af værdighedsmidlerne, der sammen med værdighedspolitikken danner grundlag for
udbetaling af kommunens andel af "værdighedsmilliarden" på 9,96 mio.
kr.

**Indstillinger**

Direktøren indstiller at,

1. Værdighedspolitikken
godkendes

2. Værdighedspolitikken
sendes fra [adresse] og Sundhedsudvalget til høring i Ældrerådet, der indgiver
høringssvar til kommunalbestyrelsen

**Behandling**

Ældre- og Sundhedsudvalget, Ældrerådet, Økonomiudvalget,
Kommunalbestyrelsen.

**Sagsfremstilling**

Regeringen har afsat en
værdighedsmilliard på ældreområdet, som fordeles til alle kommuner, såfremt de
udarbejder en værdighedspolitik. En værdighedspolitik skal bidrage til at
sikre, at alle ældre borgere har et godt og værdigt liv.

Her fremlægges forslag til Kalundborg
Kommunes værdighedspolitik. Den indgår som en del af kommunens arbejde med strategien
for det gode og værdige ældreliv, og er derfor blevet formuleret på baggrund af
den proces, der involverer og foregår i samarbejde med medarbejdere,
organisationer, råd, borgere og Ældre- og Sundhedsudvalget.

Det betyder, at Kalundborg
Kommunes værdighedspolitik fremadrettet vil blive indarbejdet i strategien for
det gode og værdige ældreliv.

Kommunalbestyrelsen har i
forbindelse med budget 2016 vedtaget hensigtserklæring 24 om en strategi for
det gode og værdige ældreliv:

*"Der udarbejdes en
strategi for det gode ældreliv, som både sætter de strategiske, de værdimæssige
og de overordnede rammer for udviklingen af området samt fastsætter mål og pejlemærker
for indsats, tiltag og tilbud på ældreområdet fremadrettet."*

I den forbindelse beskriver
værdighedspolitikken 6 elementer, hvor de fem første er overskrifter, der er
defineret i Ældre- og Sundhedsministeriets vejledning til værdighedspolitikken:

· Livskvalitet

· Selvbestemmelse

· Kvalitet, tværfaglighed og sammenhæng i plejen

· Mad og ernæring

· En værdig død

· Fremtidens boliger for ældre

Værdighedspolitikken er formuleret på et mere overordnet
visionsniveau, men disponeringen af midlerne er konkrete. Det mere konkrete
følger af arbejdet med det gode og værdige ældreliv. Værdighedspolitikken og disponeringen
af værdighedsmidlerne harmonerer med det arbejde, der er foretaget med det gode
og værdige ældreliv indtil nu.

Værdighedspolitikken og disponeringen af værdighedsmidlerne
godkendes politisk i juni-møderækken, således at ministeriet kan have dem inden
deadline 1. juli og tildele kommunen de 9,96 mio. kr.

Det er aftalt med formanden for Ældrerådet, at Ældrerådet har
mulighed for at  kommentere på forslaget til værdighedspolitik og disponering
af værdighedsmidlerne inden udvalgsmødet 6. juni.

Arbejdet med strategien for det gode og værdige ældreliv,
der er mere omfattende og samtidig går tættere på det konkrete, fortsætter og
sendes fra politisk side i høring i august. Værdighedspolitikken vil blive
indarbejdet i strategien for det gode og værdige ældreliv.

I processen har der været lagt vægt på inddragelse, hvorfor
der blev afholdt et velbesøgt borgermøde den 23. maj.

Ældrerådet, Ældresagen og de øvrige deltagere i følgegruppen
for det gode og værdige ældreliv har ydet en stor og aktiv indsats.

**Økonomiske konsekvenser**

[adresse] andel af
"værdighedsmilliarden" udgør 9,96 mio. kr. under forudsætning af, at
Sundheds- og Ældreministeriet modtager værdighedspolitikken og disponeringen af
midlerne inden 1. juli.

**Administrationens tilføjelse 6. juni 2016**

Ældrerådet har til Ældre- og Sundhedsudvalgets møde
fremsendt følgende høringssvar til projekt "Det gode og værdige
ældreliv":

Ældrerådet går ind for projekt "Det gode og værdige
ældreliv" i sin helhed, herunder disponeringen af de 9,96 mio. kr.
Ældrerådet lægger vægt på, at der i forbindelse med de forskellige tiltag
holdes fokus på "de varme hænder". Ældrerådet opfordrer Ældre- og
Sundhedsudvalget til at arbejde for, at det under planlægning værende nye
boligbyggeri på [adresse] i Kalundborg forsynes med elevator med henblik på at
forlænge de ældres liv i egen bolig. Ældrerådet henviser i øvrigt til indlæg på
borgermødet den 23. maj 2016 (se vedhæftet).

Administrationen bemærker, at det vedhæftede indlæg fra
borgermødet den 23. maj 2016 indgår i det videre arbejde med "det gode og
værdige ældreliv"

**Ældre- og Sundhedsudvalgets
møde den 6. juni 2016:**

Anbefales med den bemærkning, at Ældrerådets kommentarer
indskrives til behandlingen i Økonomiudvalg og Kommunalbestyrelse.

**Handicaprådets møde den 14.
juni 2016:**

Taget til efterretning.

**Økonomiudvalgets møde den 22.
juni 2016:**

Anbefales.

**Ældrerådets møde den 27. juni
2016:**

Godkendt.

**Bilag**

|  |  |
| --- | --- |
| Værdighedspolitik i Kalundborg Kommune 27. maj 2016.docx | 326-2016-188966 |
| Ældrerådets indlæg ved borgermøde | 326-2016-199465 |